Dan Olmsted

Dan Olmsted var en amerikansk reporter og tidligere redaktør for United Press International (UPI), et nyhetsbyrå eid av News World Communications som er tett knyttet til trossamfunnet Den Forente Familie.

The Age of Autism

I perioden 2005 til 2007 skrev Olmsted hyppig om sine observasjoner relatert til en global økning i antall tilfeller av autisme som ble diagnostisert. Denne artikkelserien kalte han The Age of Autism. Til tross for at den tilgjengelige forskning tilsier at autisme primært er et genetisk avvik og økningen i antall diagnoser i hovedsak skyldes endringer i diagnosekriteriene, hever Olmsted at økningen skyldes kvikksølvforgiftning, i hovedsak fra vaksiner, og at det genetiske kommer i annen rekke.

Kritikk

Myten om at det er en sammenheng mellom kvikksølvforbindelser i MMR-vaksinen og autisme er grundig tilbakevist gjennom mange store studier, og kan spores tilbake til en forfalsket studie utført av den britiske forskeren Andrew Wakefield. Andre reportere har kritisert Olmsted for å skrive villedende om temaet, og at han kun har rapportert de observasjonene som stemmer med hans forutinntatte konklusjon."Drug Test," Daniel Schulman, Columbia Journalism Review, 2005

Referanser

Eksterne lenker
 AgeOfAutism.com - Age of Autism

Kategori:Journalister fra USA
Kategori:Vaksinemotstandere fra USA
Kategori:Fødselsår usikkert